open-index/open-wikipedia-markdown huggingface dataset:
John Pople

**Sir John Anthony Pople** () sī Eng-kok ê lí-lūn hoà-ha̍k-ka. 1998 nî kap Walter Kohn chò-tīn the̍h tio̍h Nobel Hoà-ha̍k Chióng. Pople hoat-tián chin chē liōng-chú hoà-ha̍k ê kè-sǹg hong-hoat, chhin-chhiūⁿ kóng Pariser-Parr-Pople hong-hoat, CNDO/2, INDO kap "GAUSSIAN" (tm) téng-téng. Thàu-koè chiah-ê kè-sǹg hong-hoat, ē-tàng khah chhim-ji̍p liáu-kái hun-chú ê kiat-kò͘ kap sèng-chit, bē-su leh chò si̍t-giām, tùi lí-lūn ê gián-kiù ū toā pang-chān.

Lūi-pia̍t:Liân-ha̍p Ông-kok jîn-bu̍t
Lūi-pia̍t:Bí-kok jîn-bu̍t
Lūi-pia̍t:Wolf Hòa-ha̍k Chióng tit-chióng-jîn
Lūi-pia̍t:Hòa-ha̍k Nobel tit-chióng-jîn
Lūi-pia̍t:Hòa-ha̍k-ka
Stephen Jay Gould

**Stephen Jay Gould** () sī Bí-kok ê kó͘-seng-bu̍t-ha̍k-ka (paleontologist), ián-hoà seng-bu̍t-ha̍k-ka (evolutionary biologist), kiam kho-ha̍k-sú-ka. Chāi-seⁿ ê sî, Gould toā-hūn tī Harvard Tāi-ha̍k kà-chheh, koh tī Bí-kok Chū-jiân Le̍k-sú Phok-bu̍t-koán (American Museum of Natural History) ho̍k-bū. Gould bûn-pit chin hó, siá chin chē thong-sio̍k kho-ha̍k ê chheh, éng-hióng put-chí-á toā; chhiūⁿ kóng *[[Ián-hoà Lí-lūn ê Kiat-kò͘]]* (The Structure of Evolutionary Theory).
Kok-hông I-ha̍k Tāi-ha̍k

**Kok-hông I-ha̍k Tāi-ha̍k** (; ), 2025 nî 8 goe̍h chìn-chêng hō-chò **Kok-hông I-ha̍k-īⁿ** (; ), koh kiò-chò **Kok-hông I-ha̍k Tiong-sim**. Tī 1902 nî chhòng-li̍p, sī Tiong-hôa Bîn-kok le̍k-sú siōng-kú ê kun-hāu. Chit-má  tī Tâi-pak-chhī Lāi-ô͘-khu.

## Le̍k-sú
1902 nî 11 go̍eh 24 hō, Ôan Sè-khái tī Thian-chin chhòng-li̍p Pak-iûⁿ Kun-i O̍h-tn̂g.

## Le̍k-jīm īⁿ-tiúⁿ
* Lîm Khó-sèng (林可勝)
* Lô͘ Tì-tek (盧致德)
* Chhòa Chok-iong (蔡作雍)
* Phan Sū-jîn (潘樹人)
* Ún Chāi-sìn (尹在信)
* Má Chèng-pêng (馬正平)
* Lí Hiân-khái (李賢鎧)
* Sím Kok-liông(沈國樑)
* Tiuⁿ Sèng-gôan (張聖原)
* Tân Hông-it (陳宏一)
* Ông Sian-chìn (王先震)
* Tiuⁿ Tek-bêng (張德明)
* U Tāi-hiông (于大雄)
* Su-tô͘ Hūi-khong (司徒惠康)
* Cha Tāi-liông 
* Lîm Se̍k-hòa (林石化)
* Tēⁿ Su-bēng 
* Lîm Se̍k-hòa 
* Cha Tāi-liông (查岱龍)
* Tân Goân-hō (陳元皓)
* Lîm Tì-goân (林致源)

## Ti-bêng hāu-iú
* Lîm Him-êng (林欣榮)

Lūi-pia̍t:Tâi-pak-chhī ê tāi-ha̍k
Lūi-pia̍t:Tâi-oân ê i-ha̍k tāi-ha̍k
Charles Percy Snow

**Charles Percy Snow** (1905 nî 10 goe̍h 15 – 1980 nî 7 goe̍h 1) sī Eng-tē ê bu̍t-lí-ha̍k-ka kiam siáu-soat-ka, bat tī Liân-ha̍p Ông-kok chèng-hú (UK government) tam-jīm chi̍t-koá tiōng-iàu ê khang-khoè. Siāng ū-miâ ê chok-phín sī kui hē-lia̍t ê siáu-soat *[[Chheⁿ-hūn-lâng kap Hiaⁿ-tī]]* (Strangers and Brothers). 1959 nî ê ián-káng *[[2 Chióng Bûn-hoà]]* (The Two Cultures), tùi kho-ha̍k-ka chham "bûn-ha̍k tì-sek-hūn-chú" (literary intellectuals) 2 chióng bûn-hoà tiong-ng ê kī-lî the̍h chhut chhim-khek ê phoe-phoàⁿ.
Archimedes

**Archimedes** (Hi-lia̍p-gí: Άρχιμήδης, kong-goân-chêng 287 nî – kong-goân-chêng 212 nî) sī kó͘-chá Hi-lia̍p ê sò͘-ha̍k-ka, bu̍t-lí-ha̍k-ka kiam kang-têng-su. Archimedes tī Syracuse (Συρακοῦσαι) chhut-sì, toā-hàn, sī kó͘-chá siāng úi-tāi ê kho-ha̍k-ka. Ū chin chē sò͘-ha̍k kap kí-hô-ha̍k ê hoat-hiān, mā siat-kè chin chē ki-hâi. Archimedes mā tāi-seng gián-kiù liû-thé chēng-le̍k-ha̍k (hydrostatics), koh hoat-hiān kiāu-á (lever) ê goân-lí.
Lîm Khó-sèng

**Lîm Khó-sèng** (hàn-jī: 林可勝, Eng-bûn: Robert Kho-Seng Lim, 1897 nî 9 go̍eh 20 hō - 1969 nî 8 go̍eh 7 hō) sī 1-ê Sin-ka-pho ê hôa-kiâu. I ê lāu-pē sī Lîm Bûn-khèng.
I bat sī Kok-hông I-ha̍k-īⁿ ê īⁿ-tiúⁿ.

## Chām-gōa liân-kiat
*Robert Kho-Seng Lim, pages 280-307, Biographical Memoirs V.51 (1980), National Academy of Sciences (NAS)
*Robert Kho-Seng Lim, SJSU Virtual Museum
*Genealogy entry of Robert Kho-Seng Lim
Lîm Bûn-khèng

**Lîm Bûn-khèng** (hàn-jī: 林文慶; Eng-bûn: **Lim Boon Keng**, 1869 nî 10 go̍eh 18 - 1957 nî 1 go̍eh chhe 1) sī 1-ê tī Sin-ka-pho kap Tiong-kok thui-tōng siā-hōe kap kàu-io̍k kái-kek ê i-seng.
Hong-thai Longwang (2005 nî)

**Chhiau-ki̍p Hong-thai Longwang** (tī Hui-li̍p-pín kiò choè **Maring**) sī 2005 nî Thài-pêng-iûⁿ hong-thai kùi tē-sì ê chhiau-ki̍p hong-thai, chòe-kôan hong-sok ta̍t-tiò múi-sió-sî 130 hái-lí (múi-sió-sî 240 kong-lí).

"Longwang" () sī Hàn-gí Pak-kiaⁿ-oē ê sû, iû Tiong-kok thê-kiong, ì-sù sī "Lêng-ông".
Hong-thai Longwang

**Hong-thai Longwang** ia̍h-sī kiò chò **Hong-thai Lêng-ông**, khó-í chí:
*Jia̍t-tài Hong-pō Longwang (0002)：2000 nî Thài-pêng-iûⁿ hong-thai kùi ê khì-chn̂g.
*Hong-thai Longwang (0519)：2005 nî Thài-pêng-iûⁿ hong-thai kùi ê khì-chn̂g.
Hong-thai Haitang (2005 nî)

**Hong-thai Haitang** sī 2005 nî Thài-pêng-iûⁿ tē-khu tē-gō·-hō hong-thai. "Haitang" () che hō-miâ sī iû Tiong-kok tāi-lio̍k só͘ thê-kiong, tī Hàn-gí Pak-kiaⁿ-oē lāi-bīn ê ì-sù sī "Hái-tông". Kin-kì Hui-li̍p-pín Tāi-khì Tē-lí Thian-bûn Pō͘-bûn chū-hêng phian-lia̍t ê hong-thai miâ-chheng lia̍t-pió, phian-hō 0505 hong-thai iū miâ ūi **Feria**, ū *pài-ji̍t*, "bô-iōng kang-chok ê ji̍t-chí" ê ì-sù. Haitang hong-thai sī 2005 nî hā-kùi tē-i̍t ê teng-lio̍k Tâi-ôan kap Tiong-kok Tāi-lio̍k ê hong-thai.
Hong-thai Sepat (2007 nî)

**Hong-thai Sepat** (Eng-bûn miâ: **Typhoon Sepat**, Hui-li̍p-pín miâ: **Typhoon Egay**, kok-chè pian-hō: **0708**) sī 2007 nî Thài-pêng-iûⁿ hong-thai kùi ê chi̍t-ê jia̍t-tài khì-chn̂g. Sepat sī Má-lâi-gí ê sû, iû Má-lâi-se-a thê-kiong, sī tùi Má-lâi-se-a lâi ê chi̍t-chéng chiáⁿ-chúi-hî.

## Hoat-tián kap lō·-chháu

8 goe̍h 12 ji̍t, chi̍t-ê jia̍t-tài-kē-khì-ap tī Guam chi se-pak hêng-sêng. Tông-ji̍t, Ji̍t-pún Khì-sióng-kio̍k chiòng-i seng-keh ūi jia̍t-tài hong-pō, pèng chiòng-i hō-miâ ūi **Sepat**. Tē-jī-thian, Ji̍t-pún Khì-sióng-kio̍k chiòng-i seng-keh ūi kiông-lia̍t jia̍t-tài hong-pō. 8 go̍eh 14 ji̍t, Ji̍t-pún Khì-sióng-kio̍k chiòng-i seng-keh ūi hong-thai. Tē-jī-thian, Liân-ha̍p Hong-thai Kéng-pò Tiong-sim chiòng-i seng-keh ūi chhiau-kip hong-thai.

## Éng-hiáng
### Hui-li̍p-pín
**Hong-thai Egay** 8 goe̍h 15 ji̍t sàu-kè Hui-li̍p-pín tang-pak-pō·, ín-hoat hông-chúi kap chhu. Má-nî-la ê chèng-hú ki-koan kap o̍h-tn̂g lóng pī-pek koaiⁿ--tiàm.
### Tâi-ôan
*Chāi-tē sî-kan 8 goe̍h 18 ji̍t chá-khí 5 sî 40 hun, Sepat tī Siù-ko·-lôan-khe kháu teng-lio̍k Tâi-ôan. ji̍t-tàu sî-chūn, hong-thai tiong-sim iû Lô-chúi-khe kháu, chìn-ji̍p O·-chúi-kau chi-āu, í múi-sió-sî 13 kong-lí sok-tō·, tiau se-pak hong-hiòng ta̍uh-ta̍uh lī-khui Tâi-ôan-pún-tó.
*8 goe̍h 18 ji̍t só·-ū kok-lāi hâng-sòaⁿ-pan-ki thêng-hui.
*Chôan-tâi-kok-tē (kâm Kim-bé) thêng-pan thêng-khò.
*Ê-po· 2 sî chêng, Tâi-thih koh-chhù tùi-hō lia̍t-chhia chôan-pō· thêng-sú.
*Tâi-ôan Ko-thih 18 ji̍t 7 sî chì 18 sî thêng-sú.

### Hok-kiàn
### Kńg-tang
### Hiong-káng
*8 goe̍h 18 ji̍t àm-mê, Hiong-káng siū **Hong-thai Sepat** gōa-ûi î-ui éng-hiáng, 8 goe̍h 17 ji̍t hong-hûn hóan-sek, thiⁿ-khì kip-chóan pháiⁿ, khì-un tī 15 hun-cheng lāi kín-kàng 6 tō·, lûi-tiān kau-ka kap koah kiông-hong, chōe-chhù kông-hiong hiông-hō·, kî-tiong Phêng-chiu hong-chūn sî-sok kôan-kàu 110 kong-lí, hóng ná koah-kí 8-hō· hong-kiû, Hiong-káng Thian-bûn-tâi keⁿ-tī chi̍t-kù-cheng lāi lio̍k-ē chiap-kīn 3,700 chhù siám-tiān, chôan-káng hoat-seng chì-chió 23 chong tōa-chhiū piàⁿ-thap, lēng 8 miâ hêng-soaⁿ jîn-sū tú tōa-lûi-kong-hō· tô·-bî he̍k-kiù.
*Hiong-káng Thian-bûn-tâi hoat-giân jîn-chheng, siū kàu **Hong-thai Sepat** gōa-ûi hà-tîm khì-liû éng-hiáng, khì-un siōng-seng, lêng-kiàn-tō· hā-kàng, phó-phiàn te-khu khì-un seng kàu 34 tō·, bô-hong kap ut-joa̍h.
*8 goe̍h 20 ji̍t lêng-sîn kàu chá-kí, siū kàu Sepat ê gōa-ûi hong-le̍k éng-hiáng, Hiong-káng chōe-chhù só·-chāi, te̍k-pia̍t sī lī-hōaⁿ he̍k tē-sì khah-kôan ê só·-chāi lóng chhut-hiān kiông-hong khám-chām ê hong-chūn, ná-chhiūⁿ 8-hō· hong-kiû chi̍t-pān, nā ke-thâu khiok chi̍t-phian ut-joa̍h.

### Ò·-mn̂g

Lūi-pia̍t:Tâi-oân ê hong-thai
Lūi-pia̍t:Tiong-kok ê hong-thai
Brian Goodwin

**Brian Carey Goodwin** (1931 nî &mdash;) sī Canada Montréal chhut-sì ê sò͘-ha̍k-ka kiam seng-bu̍t-ha̍k-ka. Tī McGill Tāi-ha̍k tha̍k-chheh, boé--á poaⁿ khì Liân-ha̍p Ông-kok, tī Open Tāi-ha̍k chò kàu-siū, 1992 nî thè-hiu, liáu-āu koh khì tī Devon ê Schumacher Ha̍k-īⁿ kà-chheh. Goodwin sī lí-lūn seng-bu̍t-ha̍k (theoretical biology) ê khai-ki-chó͘ chi it, thê-chhiòng ēng sò͘-ha̍k kap bu̍t-lí ê hong-hoat lâi gián-kiù seng-bu̍t-ha̍k. Goodwin bat chham-ú chhòng-li̍p Santa Fe Gián-kiù-īⁿ. I koàn-sì ùi ho̍k-cha̍p hē-thóng ê kak-tō͘ lâi kái-tho̍k seng-bu̍t-ha̍k, chù-sim hêng-thài-hêng-sêng (morphogenesis) chham ián-hoà ê koan-hē, jīn-ûi chū-jiân soán-te̍k ê chok-iōng bô hiah tiōng-iàu. Goodwin mā thê-chhiòng kóng kho-ha̍k kap jîn-bûn (humanities) ài kiat-ha̍p.
Márai Sándor

[thumb|[Márai Sándor ê siōng, chhāi tī Slovensko Kassa.]]
**Márai Sándor** () sī éng-koè Magyar-kok ê chok-ka kiam kì-chiá. Sándor kian-chhî ēng i ê bó-gí Magyar-gí lâi chhòng-chok. 1942 nî chhut-pán ê *[[Hoé-hu]]* (A gyertyák csonkig égnek) sī i kài chhut-miâ ê siáu-soat.
Steve Jones (seng-bu̍t-ha̍k-ka)

**Steve Jones** (1944 nî 3 goe̍h 24 &mdash;) sī London Tāi-ha̍k Ha̍k-iⁿ (University College London) Galton Si̍t-giām-sek (Galton Laboratory) ê ûi-thoân-ha̍k kàu-siū, chú-thé sī leh gián-kiù lō͘-lê. Jones bûn-pit khoe-hâi, siá koè chin chē thong-sio̍k seng-bu̍t-ha̍k, te̍k-piat sī ián-hoà hong-bīn, ê chheh. 2000 nî chhut-pán ê *[[Ki-in ê Gí-gián]]* (The Language of the Genes) bat the̍h tio̍h Aventis Chióng. Jones mā chham-ú chú-chhî tiān-sī chiat-bo̍k, chhui-sak kho-ha̍k.
É-hô-bé

**É-hô-bé** (ha̍k-miâ: *Choeropsis liberiensis*), sī Hô-bé-kho ê chhī-leng tōng-bu̍t, thé-hêng pí hô-bé khah sè, só͘-í kiò in **é-hô-bé**, seⁿ-thoàⁿ ê só͘-chāi sī Se Hui-chiu, ē-kha ū 2-ê a-chéng.
Hô-bé-kho

**Hô-bé-kho** (*Hippopotamidae*) sī ngó͘-tê chhī-leng tōng-bu̍t ê kî-tiong chi̍t kho, ē-kha kan-taⁿ ū hô-bé kap é-hô-bé 2 chéng oa̍h--leh, chhun--ê lóng í-keng bia̍t-cho̍at.
Tn̂g-ām-lo̍k-kho

**Tn̂g-ām-lo̍k-kho**/**Kî-lîn-lo̍k-kho** (*Giraffidae*) sī chhī-leng tōng-bu̍t ngó͘-tê-ba̍k ē-kha ê 1 kho. Hiān-chú-sî kan-taⁿ chhun tn̂g-ām-lo̍k kap okapi 2 chéng.
Lionel Salem

**Lionel Salem** (1937 nî 3 goe̍h 5 &mdash; ) sī Hoat-kok Paris chhut-sì ê hoà-ha̍k-ka kiam sò͘-ha̍k-ka. 1979 nî chhut-pán ê *Hun-chú Kî-chek* (Molécule la Marveilleuse), 1990 nî kap lâng ha̍p-siá ê *Siāng Súi ê Sò͘-ha̍k Kong-sek* (Les Plus Belles Formules Mathématiques) sī Salem khah ū-miâ ê chok-phín.

## Goā-pō͘ liân-kiat
* Lionel Salem 

Lūi-pia̍t:Hoat-kok jîn-bu̍t
Lūi-pia̍t:Hoat-kok sò͘-ha̍k-ka
Lūi-pia̍t:Hòa-ha̍k-ka
Lūi-pia̍t:1937 nî chhut-sì
Michael Dertouzos

**Michael L. Dertouzos** () sī tī Hi-lia̍p Athína chhut-sì ê tiān-náu kho-ha̍k-ka, 1974 nî kàu 2001 nî tī MIT kà-chheh koh hū-chek MIT ê Tiān-nàu Kho-ha̍k Si̍t-giām-sek (Laboratory for Computer Science, LCS).

LCS tī Dertouzos chāi-jīm ê sî ū chin chē chhòng-sin, khó-pí kóng RSA ka-bi̍t (encryption), chhì-sǹg-pió (spreadsheet), NuBus, X Window Hē-thóng (X Window System), Internet. Dertouzos mā kā W3C (World Wide Web Consortium) chhoā khì tī MIT, hia̍p-chō͘ W3C ê ūn-chok. I mā chek-ke̍k chi-chhî GNU Sū-kang (GNU Project), Richard Stallman, FSF (Free Software Foundation, Chū-iû Nńg-thé Ki-kim-hoē).

1968 nî, Dertouzos bat chhòng-li̍p Computek, chò ū tô͘-hêng kong-lêng ê terminal.

Dertouzos tī Athína Ha̍k-īⁿ kiat-gia̍p liáu-āu, the̍h Fulbright Chióng-ha̍k-kim cháu khì Arkansas Tāi-ha̍k tha̍k. 1964 nî tī MIT the̍h tio̍h phok-sū, lō͘-boé tō tī MIT kà-chheh.

## Goā-pō͘ liân-kiat
* Dertouzos ê toān-kì  (Eng-bûn)

## Tù-chok
*Dertouzos, *The Unfinished Revolution: Human-Centered Computers and What They Can Do For Us*, 2001 nî, ISBN 0-06-662067-8.
*Dertouzos, *What Will Be: How the New World of Information Will Change Our Lives*, 1997 nî, ISBN 0-06-251479-2.
Sue Grafton

**Sue Taylor Grafton** (1940 nî 4 goe̍h 24 &mdash; 2017 nî 12 goe̍h 28) sī Bí-kok Kentucky Louisville chhut-sì ê thàm-cheng siáu-soat (detective novel) chok-ka. 1982 nî khai-sí chhut-pán ê Kinsey Millhone hē-lia̍t chin te̍k-sû, chheh-miâ ēng lô-má-jī jī-bó ê sūn-sū pâi--lo̍h-lâi.
Julian Barbour

**Julian Barbour** (1937 nî &mdash;) sī Liân-ha̍p Ông-kok bô tī ha̍k-su̍t-kài ê bu̍t-lí-ha̍k-ka, chù-sim leh gián-kiù liōng-chú tāng-le̍k (quantum gravity). *[[Sî-kan ê Soah-boé: Bu̍t-lí-ha̍k ê Sin Kek-bēng]]* (The End of Time: The Next Revolution in Physics) sī Barbour khah ū-miâ ê chheh.
James Lovelock

**James Ephraim Lovelock** (1919 nî 7 goe̍h 26 &mdash;) sī chok-ka, gián-kiù-chiá (researcher), khoân-pó-ka (environmentalist), bī-lâi-ha̍k-ka (futurologist), mā sī to̍k-li̍p chò gián-kiù ê kho-ha̍k-ka; toà tiàm Eng-tē ê Cornwall. 1969 nî Lovelock thê-chhut Gaia Lí-lūn (Gaia hypothesis), chú-tiuⁿ Tē-kiû bē-su sī chhiau-seng-bu̍t (superorganism) leh ūn-chok.

## Tsù-kái
Jim Rogers

**James Beeland Rogers, Jr.** () sī Bí-kok ê kàu-siū, chok-ka, lú-hêng-ka, kiam keng-chè phêng-lūn-ka. Rogers bat kap George Soros chò-hoé chhòng-li̍p Liōng-chú Ki-kim (Quantum Fund); RICI (Rogers International Commodity Index, Rogers Kok-chè Siong-phín Chí-sò͘) mā sī i chhòng-li̍p--ê. Rogers 1990 nî kàu 1992 nî bat khiâ o͘-tó͘-bái khoân-iû sè-kài; 1999 nî kàu 2002 nî koh siá-chhia khoân-iû sè-kài.
John E. Sulston

**John Edward Sulston** (1942 nî 3 goe̍h 27 —) sī gián-kiù *[[Caenorhabditis elegans]]* kap jîn-lūi ki-in-cho͘ ê kho-ha̍k-ka. 2002 nî Sulston, Sydney Brenner, kap H. Robert Horvitz 3 ê lâng chò-hoé the̍h tio̍h Nobel Seng-lí-ha̍k I-ha̍k Chióng. Sulston ài jîn-lūi ki-in ê chu-sìn oân-choân kong-khai, hoán-tùi lâng the̍h lâi sin-chhéng choan-lī; bô--chiá, khióng-kiaⁿ ē éng-hióng tio̍h kho-ha̍k kap i-ha̍k ê hoat-tián.

Sulston 1963 nî tī Eng-tē Cambridge Pembroke Ha̍k-īⁿ chhut-gia̍p. Soà--lo̍h cháu khì Cambridge ê Hoà-ha̍k-hē, gián-kiù he̍k-kam-sng the̍h tio̍h phok-sū, liáu-āu tō lóng chù-sim seng-bu̍t-ha̍k, te̍k-piat sī hun-chú seng-bu̍t-ha̍k (molecular biology).

Lūi-pia̍t:Liân-ha̍p Ông-kok jîn-bu̍t
Lūi-pia̍t:Nobel tit-chióng-jîn
Lūi-pia̍t:Kho-ha̍k-ka
Okapi

**Okapi** (ha̍k-miâ: *Okapia johnstoni*), sī Tn̂g-ām-lo̍k-kho ê chhī-leng tōng-bu̍t, thé-hêng pí tn̂g-ām-lo̍k khah sè, goā-hêng tiān-tò chhin-chhiūⁿ bé, iah-sī hoe-pan-bé, in-ūi hiat-iân kap tn̂g-ām-lo̍k siāng oá-kīn, só͘-í seng-bu̍t-ha̍k ê hun-lūi pian chò kāng chi̍t kho.

Okapi seⁿ-thoàⁿ ê só͘-chāi kan-taⁿ sī Congo Bîn-chú Kiōng-hô-kok (kū-miâ *Zaire*). 1901 nî chiah hō͘ lâng hoat-kiàn.
Liông-hê

:*Pún bûn-chiuⁿ kài-siāu Palinuridae kho, lēng-gōa khòaⁿ [[liông-hê (khu-pia̍t-ia̍h)]].


*'Liông-hê**, he̍k-chiá **lêng-hê*', Latin hō-miâ *Palinuridae'', sī chi̍t lūi kah-khak-lūi tōng-bu̍t, tāi-iok thang hun 60 chéng.
John Logie Baird

**John Logie Baird** (1888 nî 8 goe̍h 13 – 1946 nî 6 goe̍h 14) sī Scot-tē ê kang-têng-su (engineer), i siāng tāi-seng hoat-bêng ē-tàng ūn-chok ê tiān-sī hē-thóng.
1 goe̍h

**1 goe̍h** sī  1 tang ê tē-it kó͘-goe̍h, chiàu Gregorius Le̍k-hoat lâi-kóng 1 goe̍h ū 31 kang.

## Gōa-pō͘ liân-kiat

Lūi-pia̍t:Goe̍h
2 goe̍h

**2 goe̍h** sī  1 tang ê tē-jī kó͘-goe̍h, chiàu Gregorius Le̍k-hoat lâi-kóng pêng-siông-nî ê 2 goe̍h ū 28 kang, lūn-nî ê 2 goe̍h ū 29 kang.

## Gōa-pō͘ liân-kiat

Lūi-pia̍t:Goe̍h
Soa-bé-á

**Soa-bé-á** (*Ocypode*)

## Chéng
* *Ocypode ceratophthalmus*  
* *Ocypode cordimana* 
* *Ocypode cursor*  
* *Ocypode gaudichaudii*  
* *Ocypode pallidula* 
* *Ocypode quadrata*
* *Ocypode ryderi*
3 goe̍h

**3 goe̍h** sī  1 tang ê tē-saⁿ kó͘-goe̍h, chiàu Gregorius Le̍k-hoat lâi-kóng 3 goe̍h ū 31 kang.

## Gōa-pō͘ liân-kiat

Lūi-pia̍t:Goe̍h
Tiong-kó͘ Ji̍t-pún-gí

**Tiong-kó͘ Ji̍t-pún-gí**  (Ji̍t-pún-gí: 中古日本語; Tyûko Nihongo) sī Ji̍t-pún ê chi̍t-ê kai-tōaⁿ, kè-sêng chū Chhiūⁿ-kó͘ Ji̍t-pún-gí (Zyôdai Nihongo) sú-iōng chiông 794 nî kàu 1185 nî chi-kan ê Pêng-an sî-tāi (Heian-jidai). 

## Pòe-kéng
Ū-kàm-î Tiong-kó· Ji̍t-pún-gí chioh-iōng kah  kái-phian Tiong-kok ê bûn-jī lâi su-siá Ji̍t-pún-gí,  tī Tiong-kó· sî-kî ū chhut-hiān nn̄g-chióng sin ê jī-bó:
pêⁿ-ké-miâ (hiragana) kah phiàn-ké-miâ (katakana). Chit-chióng hoat-tián chin-ū kán-hòa Ji̍t-pún-gí su-siá ê kang-chok, pèng tài-lâi Ji̍t-pún bûn-ha̍k ê sin-sî-tāi, keng-tián chok-phín ū *[[Gôan-sī Bu̍t-gí]]*, *[[Tek-chhú Bu̍t-gí]]*, *[[I-sì Bu̍t-gí]]* téng-téng.

## Im-ūi

## Chham-khó bûn-hiàn
*Yamaguti, Akiho; Hideo Suzuki, Ryûzô Sakanasi, Masayuki Tukimoto (1997). Nihongo no Rekisi. Tôkyô Daigaku Syuppankai. ISBN 4-13-082004-4.  
*Kondô, Yasuhiro; Masayuki Tukimoto, Katumi Sugiura (2005). Nihongo no Rekishi. Hôsô Daigaku Kyôiku Sinkôkai. ISBN 4-595-30547-8.  
*Ôno, Susumu (2000). Nihongo no Keisei. Iwanami Syoten. ISBN 4-00-001758-6.  
*Martin, Samuel E. (1987). The Japanese Language Through Time. Yale University. ISBN 0-300-03729-5.  
*Shibatani, Masayoshi (1990). The Languages of Japan. Cambridge University Press. ISBN 0-521-36918-5.  
*Frellesvig, Bjarke (1995). A Case Study in Diachronic Phonology: The Japanese Onbin Sound *Changes. Aarhus University Press. ISBN 87-7288-489-4.

## Chham-koan

*Tiong-kó͘ Ji̍t-pún-gí ê si̍t-giām Pek-kho-chôan-su.

Lūi-pia̍t:Ji̍t-pún-gí
Isaac Newton

**Isaac Newton FRS** (1643 nî 1 goe̍h 4 – 1727 nî 3 goe̍h 31) sī Eng-tē ê bu̍t-lí-ha̍k-ka, sò͘-ha̍k-ka, thian-bûn-ha̍k-ka, chū-jiân tiat-ha̍k-ka, liān-kim-su̍t-ka (alchemist). I ê tù-chok *Chū-jiân Tiat-ha̍k ê Sò͘-ha̍k Goân-chek* (Philosophiae Naturalis Principia Mathematica) (1687) biô-siá tāng-le̍k (gravity) kap 3 tiâu ūn-tōng tēng-lu̍t (laws of motion), khí-chō kó͘-tián le̍k-ha̍k ê tē-ki.
Jia̍t-tài Hong-pō Trami (2006 nî)

**Jia̍t-tài Hong-pō Trami** (Eng-bûn miâ ūi **Trami**, Hui-li̍p-pín miâ: **Tomas**, kok-chè phian-hō: **0623**, JTWC phian-hō: **26W**), sī 2006 nî Thài-pêng-iûⁿ hong-thai kùi ê chòe-āu chi̍t-gê jia̍t-tài khì-chn̂g. "Trami" () sī Oa̍t-lâm thê-kiong ê miâ, tī Oa̍t-lâm-gí lāi-bīn chí *[[Rubus rosifolius]]*.

## Hoat-tián kap lō·-chháu

12 goe̍h 17 ji̍t, chi̍t jia̍t-tài kē-khì-ap tī Guam ê se-lâm hêng-sêng, Ji̍t-pún Khì-sióng-kio̍k tī tông-ji̍t chiòng-i seng-keh ūi jia̍t-taì hong-pō·, pèng chiòng-i hō-miâ ūi Trami. Tān 3 ji̍t āu, chek 12 goe̍h 19 ji̍t kiám-jio̍k ūi jia̍t-tài kē-khì-ap, pèng tī tông-ji̍t bô-khì.

Trami sī 2006 nî tang-thiⁿ ê tē-jī ê jia̍t-tài khì-chn̂g.
Bengali Giân-gú Ūn-tōng

**Bengali Giân-gú Ūn-tōng** (ভাষা আন্দোলন; *Bengali Language Movement*) sī Bangladesh chi̍t-ê chèng-tī ūn-tōng. Chit-ê ūn-tōng bat thê-chhiòng Bengali giân-gú choè Pakistan koaⁿ-hong chi-it. Chit-chióng sêng-jīn chiah thang hō͘ Bengali giân-gú tī kàu-io̍k-hē kap chèng-hú ki-kò͘ lâi iōng. Hit-sî Pakistan tī 1947-nî to̍k-li̍p-kiàn-kok ê sî-chūn, Tang Pakistan kap Sai Pakistan ê bûn-hòa, tē-lí, kah giân-gú bô sio-tâng. Tān-sī Pakistan tiong-iong-chèng-hú kui-tēng Urdu-bûn choè Pakistan î-it ê kok-ka giân-gú. Só͘-í chi̍t-ê sū-kiāⁿ ín-khí tang-pakistan jîn-bîn ê kóng-hoat khòng-gī ūn-tōng. Chi̍t-ê Bengali Giân-gú Ūn-tōng tī Bengal ū sán-seng chin-tōa ê éng-hiáng-le̍k, sī Bangladesh to̍k-li̍p-ūn-tōng ê sian-hêng-chiá. 

## Siang-koan ê bûn-chiuⁿ
* Gú-giân-lia̍t-sū-ji̍t
* Kok-chè Bó-gí-ji̍t

## Chham-koan
* Bengali Giân-gú Ūn-tōng 
* Giân-gú ūn-tōng tī BSS 
* Bangladesh ê le̍k-sú
* Bengali Giân-gú Ūn-tōng
Hermann Hesse

**Hermann Hesse** () sī tī Tek-kok chhut-sì ê si-jîn, siáu-soat-ka, kiam oē-ka, 1923 nî chiâⁿ-chò Sūi-se ê kong-bîn. 1946 nî the̍h tio̍h Nobel Bûn-ha̍k Chióng. 1922 nî chhut-pán ê *[[Siddhartha]]* sī Hesse kài ū tāi-piáu-sèng ê siáu-soat.

Lūi-pia̍t:Siáu-soat-ka
Lūi-pia̍t:Tek-kok jîn-bu̍t
Lūi-pia̍t:Bûn-ha̍k Nobel tit-chióng-jîn
Hukuda Yasuo

**Hukuda Yasuo** (, ), sī Ji̍t-pún tē-91-jīm ê siú-siòng, lāu-pē Hukuda Takeo sī Ji̍t-pún tē-67-jīm ê siú-siòng.

Lūi-pia̍t:Ji̍t-pún ê Lōe-koh Chóng-lí Tāi-sîn
Chū-iû Bîn-chú Tóng

kán-chheng chò **Chū-bîn-tóng**, sī Ji̍t-pún ê chèng-tóng. 1955 nî sêng-li̍p, **Chū-bîn-tóng** sī Ji̍t-pún Jī-chhù chiàn-aū chip-chèng sî-kan siāng kú-tn̂g ê chèng-tóng. Hiān-jīm chóng-chhâi sī Kisida Humio.

2009 nî 8 goe̍h 30 ji̍t, Ji̍t-pún Chiòng-gī-īⁿ kái-soán, Chū-bîn-tóng tit-tio̍h khong-chiân ê toā sit-pái, sit-khì chèng-koân, chiâⁿ-chò chāi-iá-tóng.

Chū-iû Bîn-chú Tóng sī oá pó-siú ê chèng-tóng.

## Le̍k-sú
1955 nî 11 goe̍h 15, Hatoyama Itirô chhoā-thâu ê Ji̍t-pún Bîn-chú-tóng kah Chū-iû-tóng ha̍p-pèng.

## Goā-pō͘ liân-kiat
* Koaⁿ-hong bāng-chām

Lūi-pia̍t:Ji̍t-pún ê chèng-tóng
Mori Yosirô

**Mori Yosirô** (, ), sī Ji̍t-pún tē 85, 86 jīm ê siú-siòng.

Lūi-pia̍t:Ji̍t-pún ê Lōe-koh Chóng-lí Tāi-sîn
Robert Osserman

**Robert Osserman** sī Standford Tāi-ha̍k thè-hiu ê sò͘-ha̍k kàu-siū, bat tam-jīm MSRI ê hù-īⁿ-tiúⁿ. Osserman mā bat siá chheh, chhiūⁿ *[[Ú-tiū ê Si]]* (Poetry of the Universe - A Mathematical Exploration of the Cosmos), lâi chhui-hêng kho-ha̍k.

## Goā-pō͘ liân-kiat
*Robert Osserman kán-le̍k
Richard Dawkins

**Clinton Richard Dawkins** (1941 nî 3 goe̍h 26 —) sī Liân-ha̍p Ông-kok ê tōng-bu̍t-hêng-ûi-ha̍k-ka (ethologist), ián-hoà seng-bu̍t-ha̍k-ka kiam thong-sio̍k kho-ha̍k chok-ka. 1976 nî chhut-pán ê *[[Kò͘-kí ê Ûi-thoân-chú]]* (The Selfish Gene) sī Dawkins chin chá-kî, chin tiōng-iàu, koh chin chhut-miâ ê chok-phín. 

## Tì-chok
(Richard dawkins to̍k-chū siá-chok)
* 
* 
* 
* 
* 
* 
* 
*  
*
Yaakov Shabtai

**Yaakov Shabtai** (1934 nî &ndash; 1981 nî) (Hi-pe̍k-lâi-gí: יעקב שבתאי) sī Í-sek-lia̍t ê siáu-soat-ka, ke̍k-chok-ka kiam hoan-e̍k-ka (translator), tī Tel Aviv chhut-sì. 1977 nî chhut-pán ê *[[Zikhron Devarim]]* sī Shabtai siāng ū-miâ ê chok-phín, mā sī tē 1 pún ēng Hi-pe̍k-lâi-gí kháu-gí lâi siá ê siáu-soat, sī hiān-tāi-chú-gī (modernism) ê kia̍t-chok.

Lūi-pia̍t:1934 nî chhut-sì
Lūi-pia̍t:1981 nî kòe-sin
Amazonas Hô hái-ti

**Amazonas Hô hái-ti** (ha̍k-miâ: *Inia geoffrensis*) sī 1 chéng tiàm Amazonas Hô seⁿ-thoàⁿ ê hô hái-ti.
Ìn-tō͘ Hô hái-ti

**Ìn-tō͘ Hô hái-ti** (ha̍k-miâ: *Platanista gangetica*) sī 1 chéng tiàm Ìn-tō͘ Poàn-tó ê Ganga Hô kap Ìn-tō͘ Hô seⁿ-thoàⁿ ê hô hái-ti.
Bi̍t-phang

**Bi̍t-phang** (hàn-jī: 蜜蜂; ha̍k-miâ: ***Apidae***), sī chi̍t khoán chia̍h hoe-bi̍t (nectar) kap hoe-hún (pollen); hoe-bi̍t thê-kiong lêng-liōng; hoe-hún thê-kiong nn̄g-pe̍h-chit ham chi̍t-koá êng-ióng-sò͘ (nutrient). Hoe-hún toā-hūn ēng lâi chhī iù-thâng (larva).
Peter Atkins

**Peter William Atkins** (1940 nî 8 goe̍h 10 —) sī Liân-ha̍p Ông-kok ê hoà-ha̍k-ka, tī Oxford Tāi-ha̍k Lincoln Ha̍k-īⁿ kà-chheh. Atkins siá chin chē pún lâng chin chia̍p ēng ê hoà-ha̍k kàu-kho-su (textbook), chhan-chhiūⁿ *Bu̍t-lí Hoà-ha̍k* (Physical Chemistry), *Bû-ki Hoà-ha̍k* (Inorganic Chemistry) kap *Hun-chú Liōng-chú Le̍k-ha̍k* (Molecular Quantum Mechanics). Atkins mā siá chin chē thong-sio̍k kho-ha̍k ê chheh, chhan-chhiūⁿ *[[Atkins ê Hun-chú]]* (Atkins' Molecules) kap *[[Galileo ê Chéng-thâu-á: Kho-ha̍k 10 ê Úi-tāi ê Siūⁿ-hoat]]* (Galileo's Finger: The Ten Great Ideas of Science). 

Lūi-pia̍t:Hòa-ha̍k-ka
Lūi-pia̍t:Liân-ha̍p Ông-kok kho-ha̍k-ka
Evan Hunter

thumb|right|Evan Hunter
**Evan Hunter** () sī Bí-kok ê chok-ka kiam phian-ke̍k (screenwriter), chhut-sì ê miâ hō chò **Salvatore Albert Lombino**. 1956 nî khai-sí, Hunter chin chē hoān-choē siáu-soat (crime fiction), chhan-chhiūⁿ *[[87 Hun-kio̍k]]* (87th Precinct), lóng ēng **Ed McBain** ê miâ lâi hoat-piáu.
Steven Weinberg

**Steven Weinberg** () sī Bí-kok ê bu̍t-lí-ha̍k-ka. Weinberg in-ūi gián-kiù kiat-ha̍p tiān-chû-ha̍k (electromagnetism) kap jio̍k-la̍t (weak force) ê tiān-jio̍k-la̍t (electroweak force), tī 1979 nî kap Abdus Salam chham Sheldon Glashow chò-hoé the̍h tio̍h Nobel Bu̍t-lí-ha̍k Chióng.

Lūi-pia̍t:Bu̍t-lí-ha̍k Nobel tit-chióng-jîn
1 goe̍h 2 ji̍t

## Cheh-ji̍t
* , : 
* : Bú-chong Pō͘-tūi Sèng-lī-ji̍t
* : Chó͘-sian-cheh
* : Iông-kui-cheh
* : Kông-hoan-cheh

## Sū-kiāⁿ
* 1492 nî: Se-pan-gâ Isabel 1-sè kap Fernando 2-sè ê pō͘-tūi phah iâⁿ Granada Emir Kok, Reconquista kiat-sok.
* 1905 nî: Ji̍t-Lō͘ Chiàn-cheng: Lú-sūn hái-kun ki-tē ê Lō͘-se-a pō͘-tūi hiòng Ji̍t-pún tâu-hâng.
* 1942 nî: Tē-jī-chhù Sè-kài Tāi-chiàn: Hui-li̍p-pin ê siú-hú Má-nî-la hō͘ Ji̍t-pún chiàm-niá.
* 1949 nî: Luis Muñoz Marín chiū-jīm Pho-to-lī-ko thâu ê bîn-soán ê chóng-tok.
* 2001 nî: Kim-mn̂g kah Ē-mn̂g chi-kan khai-thong "".
* 2020 nî: Tiong-hôa Bîn-kok Khong-kun UH-60M O͘-eng (烏鷹) ti̍t-seng-ki tī U-lai soaⁿ-khu tūi-húi.

## Chhut-sì
* 869 nî: Iông-sêng Thian-hông (-), Ji̍t-pún tē-57-tāi thian-hông.
* 1642 nî: Mehmed 4-sè, Osman Tè-kok tē-19-tāi So͘-tan.
* 1699 nî: Osman 3-sè, Osman Tè-kok tē-25-tāi So͘-tan.
* 1931 nî: Hái-pō͘ Chùn-sū (), Ji̍t-pún tē-76, 77-jīm Loē-koh Chóng-lí Tāi-sîn.
* 1939 nî: Phêⁿ Hoâi-lâm, Tâi-oân Tiong-iong Gîn-hâng chêng chóng-chhâi.
* 1952 nî: Ngô͘ Bēng-ta̍t, Hiong-káng ián-oân.
* 1963 nî: Cheng Tong-kím, Tâi-oân chèng-tī jîn-bu̍t, hiān-jīm Biâu-le̍k-koān Koān-tiúⁿ.
* 1974 nî: N̂g Úi-hān, Tâi-oân sin-bûn kang-chok-chiá, chú-chhî-jîn.

## Kòe-sin
* 1647 nî: Tiuⁿ Hiàn-tiong, Bêng-boa̍t bîn-piàn léng-siù chi-it.
* 2020 nî: Sím It-bêng, Tiong-hôa Bîn-kok khong-kun siōng-chiòng.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 3 ji̍t

## Cheh-ji̍t
* :  
* : Chong-kàu Sū-bū-pō͘ Ji̍t
* : Kek-bēng Kì-liām-ji̍t

## Sū-kiāⁿ
* 1521 nî: Kàu-hông Leo 10-sè bēng-lēng chiong Tek-kok chong-kàu kek-bēng-ka Martin Luther koáⁿ-chhut kàu-hoē.
* 1681 nî: Lō͘-Thó͘ Chiàn-cheng: Lō͘-se-a, Osman Tè-kok kap Krym Hān-kok chhiam Bakhchisarai Tiâu-iok. 
* 1777 nî: Bí-kok Kek-bēng Chiàn-cheng: Bí-kok ùi Princeton Chiàn-tò͘ phah iâⁿ Eng-kok. 
* 1839 nî: Tāi-chheng Tè-kok Tō-kong Hông-tè jīm-bēng Lîm Chek-sû chò khim-chhe tāi-sîn, beh kái-koat a-phiàn ê būn-tê.
* 1868 nî: Ji̍t-pún Bêng-tī Thian-hông pan-pò͘ * Tāi-hō-lēng* (), hùi-tû Kang-hō͘ Bō͘-hú ().
* 1871 nî: Phó͘-Hoat Chiàn-cheng: Phó͘-kok kap Hoat-kok hoat-seng Bapaume Chiàn-tò͘.
* 2020 nî: Bí-kok tī I-lá-khek hoat-tōng bû-jîn-ki kong-kek, chhì-sat I-lang Sèng-siâⁿ-kun su-lēng Qasem Soleimani.
* 2026 nî: Bí-kok tùi Venezuela siú-to͘ hoat-tōng khong-si̍p, hu-ló͘ Venezuela chóng-thóng Maduro ang-á-bó͘.

## Chhut-sì
* 1196 nî: Thó͘-gū-bûn Thian-hông (-), Ji̍t-pún tē-83-tāi thian-hông
* 1892 nî: J. R. R. Tolkien, Eng-kok gí-giân-ha̍k-ka, chok-ka
* 1883 nî: Clement Attlee, Eng-kok chèng-tī jîn-bu̍t, bat tam-jīm Eng-kok siú-siòng
* 1939 nî: Siau Bān-tiông, Tâi-oân chèng-tī jîn-bu̍t, Tiong-hoâ Bîn-kok tē-12-jīm hù-chóng-thóng
* 1995 nî: Kim Tì-siù (), Hân-kok lú-chú thoân-thé BLACKPINK sêng-oân

## Koè-sin
* 1933 nî: Lōe-tiân Ka-kiat  (), Ji̍t-pún chèng-tī jîn-bu̍t, tē-9-jīm Tâi-oân Chóng-tok
* 2005 nî: Ko͘ Chín-hú, Tâi-oân khì-gia̍p-ka
* 2012 nî: Hōng Hui-hui, Tâi-oân koa-chhiú kiam ián-oân
* 2020 nî: Qasem Soleimani, I-lang kun-sū jîn-bu̍t

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 4 ji̍t

## Cheh-ji̍t
* 
* : Si̍t-bîn Lia̍t-sū Tìn-ap Ji̍t
* : Lia̍t-sū Kì-liām-ji̍t
* : To̍k-li̍p-ji̍t
*  (Ogoni Cho̍k): Ogoni Cho̍k Cheh

## Sū-kiāⁿ
* 1762 nî: Eng-kok soan-pò͘ hiòng Se-pan-gâ khai-chiàn, Chhit-nî Chiàn-cheng po̍k-hoat.
* 1896 nî: Utah chèng-sek piàn-sêng Bí-kok ê tē 45 ê chiu.
* 1948 nî: Bián-tiān chū Eng-kok to̍k-li̍p.
* 1970 nî: Thài-pêng-iûⁿ tó-kok Tonga to̍k-li̍p.
* 1985 nî: Bí-kok chèng-hú chèng-sek phoe-chún Seng-chiàn Kè-ōe, hông-chí te̍k-tùi kok-ka tùi Bí-kok kah in ê bêng-iú hoat-tōng he̍k-chú bú-khì ê kong-kek.
* 2007 nî: Ka-chiu gī-oân Nancy Pelosi tòng-soán Chiòng-gī-īⁿ gī-tióⁿ, chiâⁿ-chò Bí-kok sú-siōng thâu-chi̍t-ê cha-bó͘ Chiòng-gī-īⁿ gī-tióⁿ.
* 2010 nî: A-la-pek Liân-ha̍p Thâu-lâng-kok Dubai ê Burj Khalifa chèng-sek khai-sí ēng.

## Chhut-sì
* 1077 nî: Sòng Tiat-chong Tiō Hú (趙煦), Pak Sòng tē-7-tāi hông-tè.
* 1848 nî: Kùi Thài-lông (), Ji̍t-pún kun-jîn, chèng-tī jîn-bu̍t, tē-11, 13, 15-jīm Lōe-koh Chóng-lí Tāi-sîn.
* 1898 nî: Tân Sêng, Tiong-hôa Bîn-kok kun-jîn, chèng-tī jîn-bu̍t.
* 1940 nî: Ko Hêng-kiān, Hoat-kok Hôa-è kio̍k-chok-ka, siáu-soat-ka, 2000 nî Nobel Bûn-ha̍k Chióng tit-chióng-jîn.
* 1940 nî: Brian Josephson, Eng-kok bu̍t-lí-ha̍k-ka, 1973 nî Nobel Bu̍t-lí-ha̍k Chióng tit-chióng-jîn.
* 1953 nî: Ngô͘ Tek-êng, Tâi-oân khì-siōng-ha̍k-ka, khì-siōng chú-pò͘.

## Koè-sin
* 1941 nî: Henri Bergson, Hoat-kok thiat-ha̍k-ka, 1927 nî Nobel Bûn-ha̍k Chióng tit-chióng-jîn.
* 1960 nî: Albert Camus, Hoat-kok bûn-ha̍k-ka, 1957 nî Nobel Bûn-ha̍k Chióng tit-chióng-jîn.
* 1961 nî: Erwin Schrödinger, Ò-tē-lī bu̍t-lí-ha̍k-ka, 1933 nî Nobel Bu̍t-lí-ha̍k Chióng tit-chióng-jîn.
* 1965 nî: T. S. Eliot, Eng-kok bûn-ha̍k-ka, 1948 nî Nobel Bûn-ha̍k Chióng tit-chióng-jîn.
* 1983 nî: Chhoà Pôe-hóe, Tâi-oân kàu-io̍k-ka, chèng-tī jîn-bu̍t.
* 1991 nî: Sam-mô͘, Tâi-oân chok-ka.
* 2024 nî: Su-má Tiong-goân, Tâi-oân chok-ka.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
Ìⁿ-á

**Ìⁿ-á** (ha̍k-miâ: *Hirundo rustica*)

## Gōa-pō· liân-kiat

* 
* Audio recording of swallows  High quality audio recording of a group of swallows
* 
* European Swallow (barn swallow) - Species text in The Atlas of Southern African Birds.
* Barn swallow - ''Hirundo rustica'' - USGS Patuxent Bird Identification InfoCenter
1 goe̍h 6 ji̍t

## Cheh-ji̍t
* : 
* : Sió Sèng-tàn-cheh
* : Kun-jîn-cheh

## Sū-kiāⁿ
* 1449 nî: Tang Lô-má Tè-kok hông-tè Konstantinos 11-sè Palaiologos kú-hêng tài-koan-sek, i sī chia kok choè-āu chi̍t ê hông-tè.
* 1838 nî: Samuel Morse kah Alfred Vail thâu pái tián-sī ēng tiám kap oe̍h thn̂g sìn-hō ê tiān-pò ê hē-thóng, chia hē-thóng í-āu hoat-tián sêng Morse tiān-bé.
* 1839 nî: Au-chiu hoat-seng toā-hong, Ài-ní-lân Dublin 20% ê chhù phah-pháiⁿ. Che sī 300 nî chi-kan Au-ciu choè giâm-tiōng ê toā-hong (Toā-hong ê àm-mê).
* 1912 nî: Tek-kok tē-lí-ha̍k-ka Alfred Wegener thê-chhut Tāi-lio̍k î-tōng ká-soeh.
* 1930 nî: Oa̍t-lâm Kiōng-sán-tóng sêng-li̍p.

## Chhut-sì
* 1367 nî: Richard 2-sè, Eng-lân kok-ông.
* 1412 nî: Jeanne d'Arc, Hoat-kok bîn-cho̍k eng-hiông.
* 1507 nî: Ka Iú-kong, Tiong-kok Bêng-tiâu bûn-ha̍k-ka.
* 1887 nî: Le Corbusier, Sūi-sū chhut-sì ê Hoat-kok kiàn-tio̍k-su.
* 1907 nî: Thng Tek-chiong, Tâi-oân lu̍t-su, Jī-jī-pat sū-kiāⁿ siū-hāi-chiá.
* 1917 nî: Ko͘ Chín-hú, Tâi-oân khì-gia̍p-ka.
* 1924 nî: Kim Tāi-tiong (), Hân-kok chèng-tī jîn-bu̍t, tē-15-jīm Hân-kok chóng-thóng.
* 2000 nî: Ia̍p Su-hôa, Tâi-oân chhut-sì ê Hân-kok gē-jîn, sī Hân-kok lú-chú thoân-thé (G)I-DLE ê sêng-oân.

## Kòe-sin
* 1852 nî: Louis Braille, Hoat-kok kàu-io̍k-ka, phòng-jī ê hoat-bêng-chiá.
* 1919 nî: Theodore Roosevelt, Bí-kok chèng-tī jîn-bu̍t, tē-29, 30-kài Bí-kok chóng-thóng.
* 1990 nî: Pavel Cherenkov, So͘-liân bu̍t-lí-ha̍k-ka, 1958 nî Nobel Bu̍t-lí-ha̍k Chióng tit-chióng-jîn.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 7 ji̍t

## Cheh-ji̍t
* : -cheh
* : Kok-kî-ji̍t
* : Sèng-lī Kì-liām-ji̍t
* : Sian-hong-ji̍t

## Sū-kiāⁿ
* 1558 nî: François de Guise toà-niá Hoat-kok pō͘-tūi chiàm-niá Eng-kok tī Au-chiu tāi-lio̍k choè-āu chi̍t ê siâⁿ-chhī Calais.
* 1610 nî: Galileo Galilei hoat-hiān Bo̍k-chheⁿ ê oē-chheⁿ Ganymede, Callisto, Io kap Europa, chia 4 ê oē-chheⁿ tâng-choê kiò choè "Galileo oē-chheⁿ".
* 1782 nî: Pak-bí Gîn-hâng tī Hùi-siâⁿ khai-gia̍p, che sī Bí-kok tâu ê siong-gia̍p gîn-hâng.
* 1797 nî: thâu-chi̍t-bīn Í-tāi-lī kok-kî chhut-hiān.
* 1927 nî: Bí-kok Niú-iok kap Eng-kok Lûn-tun chi-kan khai-sí thong tiān-oē, che sī thâu tiâu khoà tāi-iûⁿ ê tiān-oē soàⁿ-lō͘.
* 1939 nî: Marguerite Perey hoat-hiān Hoat-sò͘, che mā-sī bo̍k-chêng siāng-bóe chi̍t-ê hoat-hiān tio̍h m̄-sī jîn-kang chè-chō--chhut-lâi ê hòa-ha̍k goân-sò͘.
* 1959 nî: Bí-kok chèng-hú sêng-jīn Castro ê Kó͘-pa chèng-khoân.
* 1979 nî: Oa̍t-lâm Jîn-bîn-kun chiàm-niá Bîn-chú Kán-phó͘-chē siú-to͘ Phnom Penh, thui-hoan Âng-sek Khmer.
* 1984 nî: Bûn-lâi ka-ji̍p Tang-lâm-a Kok-hia̍p, chiâⁿ-chò tē-6-ê hōe-oân-kok.
* 1989 nî: Chiau-hô Thian-hông kòe-sin, hông-thài-chú Bêng-jîn kè-ūi chiâⁿ-chò tē-125-tāi thian-hông, nî-hō kái-chò "Pêng-sêng".

## Chhut-sì
* 1502 nî: Kàu-hông Gregorius 13-sè, Lô-má kàu-hông.
* 1800 nî: Millard Fillmore, Bí-kok chèng-tī jîn-bu̍t, tē-16-kài Bí-kok chóng-thóng.
* 1858 nî: Pâng Kok-chiong, Tiong-hoâ Bîn-kok chèng-tī jîn-bu̍t, bat tam-jīm Hù-chóng-thóng, tāi-lí tāi-chóng-thóng.
* 1926 nî: Kim Chiong-pì (), Hân-kok chèng-tī jîn-bu̍t, tē-11, 31-jīm Hân-kok chóng-lí.
* 1952 nî: Âng Kim-pó, Hiong-káng ián-oân.
* 1994 nî: Tân Kia̍t-hiàn, Tâi-oân iá-kiû soán-chhiú.

## Kòe-sin
* 672 nî: Thian-tì Thian-hông (-), Ji̍t-pún tē-38-tāi thian-hông.
* 881 nî: Chheng-hô Thian-hông (-), Ji̍t-pún tē-56-tāi thian-hông.
* 1524 nî: Tn̂g În, Tiong-kok Bêng-tiâu ōe-ka.
* 1989 nî: Chiau-hô Thian-hông, Ji̍t-pún tē-124-tāi thian-hông.
* 1998 nî: Vladimir Prelog, Sūi-sū hòa-ha̍k-ka, 1975 nî Nobel Hòa-ha̍k Chióng tit-chióng-jîn.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
Hun-chú seng-bu̍t-ha̍k

**Hun-chú seng-bu̍t-ha̍k** (molecular biology) sī tùi seng-bu̍t tī hun-chú téng-kip ê gián-kiù, sī seng-bu̍t-ha̍k kap hòa-ha̍k ê khòa hun-iá ê kho-ha̍k.

## Gián-kiù hong-hoat
* Cloning
* PCR
* Electrophoresis

## Koan-liân
* Seng-bu̍t ki-su̍t
* Seng-hòa-ha̍k
* Kò͘-chō seng-bu̍t-ha̍k
1 goe̍h 8 ji̍t

## Cheh-ji̍t
* Tē-kiû Chū-choán Ji̍t
* 
* , : 
* : Kim Chèng-un tàn-sîn
* : Liân-pang-ji̍t

## Sū-kiāⁿ
* 1297 nî: François Grimaldi kiàn-li̍p Monaco.
* 1828 nî: Bîn-chú Tóng tī Bí-kok Maryland ê Baltimore sêng-li̍p.
* 1851 nî: Hoat-kok bu̍t-lí ha̍k-ka Léon Foucault sêng-kong koan-chhek tio̍h tūi-á tau̍h-tau̍h-á kái-piàn hong-hiòng, giām-chèng Tē-kiû chū-choán.
* 1918 nî: Bí-kok chóng-thóng Woodrow Wilson thê-chhut 14-tiám Hô-pêng Goân-chek.
* 1926 nî: Oa̍t-lâm choè-āu chi̍t ê hông-tè Pó-tāi () kú-hêng tài-koan-sek.
* 1959 nî: Charles de Gaulle chiū-jīm Hoat-kok chóng-thóng.

## Chhut-sì
* 1037 nî: So͘ Sek, Pak Sòng si-jîn, chèng-tī-ka. 1011 nî kòe-sin.
* 1556 nî: Siōng-sam Kéng-sèng (), Ji̍t-pún Chiàn-kok sî-tāi kàu Kang-hō͘ sî-tāi ê tāi-bêng. 1623 nî kòe-sin.
* 1823 nî: Alfred Russel Wallace, Eng-kok seng-bu̍t-ha̍k-ka, thàm-hiám-ka kah tē-lí-ha̍k-ka. 1913 nî kòe-sin.
* 1854 nî: Giâm Ho̍k, Tiong-kok ha̍k-chiá. 1921 nî kòe-sin.
* 1935 nî: Elvis Presley, Bí-kok iô-kún-ga̍k koa-chhiú, hō͘-lâng chheng-chò "Niau-ông". 1977 nî kòe-sin.
* 1942 nî: Stephen Hawking, Eng-kok bu̍t-lí-ha̍k-ka. 2018 nî kòe-sin.
* 1942 nî: Sió-choân Sûn-it-lông (), tē-87 kàu 89-jīm Ji̍t-pún siú-siòng.
* 1947 nî: David Bowie, Eng-kok iô-kún-ga̍k koa-chhiú. 2016 nî kòe-sin.
* 1947 nî: Chiúⁿ Hun, Tâi-oân bûn-ha̍k-ka.
* 1966 nî: Lí Lē-tin, Hiong-káng ián-oân.
* 1984 nî: Kim Chèng-un, Pak-hân chèng-tī jîn-bu̍t, hiān-jīm Pak-hân chòe-ko léng-tō-jîn.
* 1990 nî: Chiu Thian-sêng, Tâi-oân ú-mô͘-kiû soán-chhiú.

## Kòe-sin
* 307 nî: Chìn Hūi-tè Su-má Thiong, Se Chìn tē-2 tāi hông-tè. 259 nî chhut-sì.
* 1198 nî: Kàu-hông Caelestinus 3-sè, Lô-má kàu-hông. Iok-lio̍k 1074 nî chhut-sì.
* 1324 nî: Marco Polo, Í-tāi-lī seng-lí-lâng, lú-hêng-ká. 1254 nî chhut-sì.
* 1642 nî: Galileo Galilei, Í-tāi-lī sò͘-ha̍k-ka, thian-bûn-ha̍k-ka, bu̍t-lí-ha̍k-ka. 1564 nî chhut-sì.
* 1976 nî: Chiu Un-lâi, Tiong-hôa Jîn-bîn Kiōng-hô-kok chèng-tī jîn-bu̍t, tē-1-jīm Kok-bū-īⁿ Chóng-lí. 1898 nî chhut-sì.
* 1996 nî: François Mitterrand, Hoat-kok chèng-tī jîn-bu̍t, tē-21-jīm Hoat-kok chóng-thóng. 1916 nî chhut-sì.
* 1997 nî: Melvin Calvin, Bí-kok hòa-ha̍k-ka, 1961 nî Nobel Hòa-ha̍k Chióng tit-chióng-jîn. 1911 nî chhut-sì.
* 2002 nî: Alexander Prokhorov, So͘-liân bu̍t-lí-ha̍k-ka, 1964 nî Nobel Bu̍t-lí-ha̍k Chióng tit-chióng-jîn. 1916 nî chhut-sì.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 9 ji̍t

## Cheh-ji̍t
* Tang-hong Ki-tok-kàu: 
*  (Chēng-thó͘ Chin-chong):  khai-sí
* : Ìn-tō͘ Hui-ki-bîn Cheh
* : 
* : 

## Sū-kiāⁿ
* 1127 nî: Kim-kok pō͘-tūi chiàm-niá Pak Sòng ê siú-to͘ Piān-kiaⁿ (kin-á-ji̍t Hô-lâm Khai-hong-chhī), chiong Sòng Hui-chong kap Sòng Khim-chong lia̍h khì, Pak Sòng bia̍t-bông.
* 1760 nî: Durrani Tè-kok ê Emir Ahmad Shah Durrani tī Barari Ghat phah iâⁿ Marathi-lâng.
* 1871 nî: Phó͘-Hoat Chiàn-cheng: Phó͘-kok kap Hoat-kok hoat-seng Villersexel Chiàn-tò͘, tè-bé Hoat-kok chiàn-iâⁿ.
* 1951 nî: Liân-ha̍p-kok kā chóng-pō͘ sóa-khì Niú-iok.
* 1960 nî: Ai-ki̍p khai-sí khí Aswan Chúi-pà.
* 1988 nî: Tiong-hôa Bîn-kok Kok-ka Tiong-san Kho-ha̍k Gián-kiù-īⁿ siōng-hāu Tiuⁿ Hiàn-gī soan khì Bí-kok, tì-sú Tiong-hôa Bîn-kok chèng-hú kan-na ē-tàng hòng-khì hoat-tián he̍k-chú bú-khì.

## Chhut-sì
* 1554 nî: Kàu-hông Gregorius 15-sè, Lô-má kàu-hông.
* 1624 nî: Bêng-chèng Thian-hông (-), Ji̍t-pún tē-109-tāi thian-hông.
* 1908 nî: Simone de Beauvoir, hoat-kok chok-ka.
* 1913 nî: Richard Nixon, Bí-kok chèng-tī jîn-bu̍t, tē-37-jīm Bí-kok chóng-thóng.
* 1959 nî: Rigoberta Menchú, Guatemala siā-hōe ūn-tōng-chiá, 1992 nî Nobel Hô-pêng Chióng tit-chióng-jîn.

## Kòe-sin
* 827 nî: Tông Kèng-chong Lí Tam, Tiong-kok Tông-tiâu tē-13-tāi hông-tè.
* 1150 nî: Kim Hi-chong Oân-gân Chian, Tiong-kok Kim-tiâu tē-3-tāi hông-tè.
* 1283 nî: Bûn Thian-siông, Tiong-kok Lâm Sòng koaⁿ-oân, ài-kok si-jîn.
* 1529 nî: Ông Siú-jîn, Tiong-kok Bêng-tiâu su-sióng-ka.
* 1873 nî: Napoléon 3-sè, Hoat-kok Tē-jī Kiōng-hô chóng-thóng, Tē-jī Tè-kok ê hông-tè.
* 1878 nî: Vittorio Emanuele 2-sè, Í-tāi-lī kok-ông.
* 2022 nî: Hái-pō͘ Chùn-sū (), Ji̍t-pún tē-76, 77-jīm Loē-koh Chóng-lí Tāi-sîn.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 10 ji̍t

## Cheh-ji̍t
* Thian-chú-kàu: Sèng Agatho Khèng-chiat
* : Tiong-kok Jîn-bîn Kéng-chhat Cheh
* : 
* : 
* : To-sò͘-phài Chiáng-khoân-ji̍t
* : Margaret Thatcher Ji̍t
* : Kang-têng-su-cheh

## Sū-kiāⁿ
* Chiân 49 nî: Julius Caesar toà-niá pō͘-tūi koè Rubicon Hô, Caesar Loē-chiàn po̍k-hoat.
* 9 nî: Ông Bóng chhoàn-ūi, kiàn-li̍p Sin-tiâu, Se Hàn bia̍t-bông.
* 1430 nî: Bourgogne Kong-chiok Hó-lâng Philippe sêng-li̍p Kim-iûⁿ-mn̂g Khî-sū-thoân.
* 1870 nî: John D. Rockefeller tī Bí-kok Ohio ê Cleveland sêng-li̍p chio̍h-iû kong-si Standard Oil (Piau-chún Chio̍h-iû Kong-si).
* 1871 nî: Phó͘-Hoat Chiàn-cheng: Hoat-lân-se Tē-saⁿ Kiōng-hô-kok chiong-kun  tī Sarthe Séng ê Le Mans tē-khu kah Friedrich Karl chhōa-niá ê Pak Tek-ì-chì Liân-pang kah Phó͘-ló͘-se Ông-kok liân-kun po̍k-hoat koat-tēng-sèng--ê Le Mans Chiàn-tàu.
* 1894 nî: Tiâu-sián Poàn-tó hoat-seng Tong-ha̍k-tóng Khí-gī, āu--lâi in-ūi Tāi-chheng Tè-kok kah Tāi Ji̍t-pún Tè-kok ê kài-ji̍p, chòe-āu chō-sêng Kap-ngó͘ Chiàn-cheng.
* 1920 nî: Kok-chè Liân-bêng sêng-li̍p.

## Chhut-sì
* 1209 nî: Bông-ko, Bông-kó͘ Tè-kok tē-4-jīm tāi-hān.
* 1835 nî: Hok-te̍k Jū-kiat (), Ji̍t-pún su-sióng-ka kiam kàu-io̍k-ka.
* 1918 nî: Arthur Cheng, Guyana chèng-tī jîn-bu̍t, thâu-chi̍t-jīm Guyana chóng-thóng.
* 1955 nî: Tēⁿ Pó-chheng, Tâi-oân chèng-tī jîn-bu̍t, bat tam-jīm li̍p-hoat úi-oân.
* 1963 nî: Khóng Hoân-kím, Tâi-oân i-seng.
* 1985 nî: Koa Ka-iàn, Tâi-oân ián-oân.

## Kòe-sin
* 681 nî: Kàu-hông Agatho, Lô-má kàu-hông.
* 1276 nî: Kàu-hông Gregorius 10-sè, Lô-má kàu-hông.
* 1778 nî: Carolus Linnaeus, Sūi-tián seng-bu̍t ha̍k-ka.
* 1922 nî: Tāi-oe Tiông-sìn (), Ji̍t-pún chèng-tī jîn-bu̍t, tē-8, 17-jīm Loē-koh Chóng-lí Tāi-sîn.
* 2023 nî: Konstantínos 2-sè, Hi-lia̍p siāng-bóe chi̍t-tāi kok-ông.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 5 ji̍t

## Cheh-ji̍t
* Ki-tok-kàu: 
* : Kok-chiáu-cheh

## Sū-kiāⁿ
* 1477 nî: Bourgogne Kong-chiok Toā-táⁿ ê Charles tī Nancy hō͘ Hoat-kok pō͘-tūi thâi sí, í-āu Bourgogne Kong-kok hō͘ Hoat-kok bia̍t-bông.
* 1919 nî: Tek-kok Kang-lâng Tóng tī Tek-kok München sêng-li̍p, í-āu hoat-tián sêng Nazi Tóng.
* 1968 nî: Alexander Dubček tòng-soán Chia̍p-khek-su-lo̍k-ba̍k Kiōng-sán Tóng tē 1 su-kì, tī Chia̍p-khek-su-lo̍k-ba̍k khai-tián chèng-tī bîn-chú kái-kek (Praha chi Chhun).
* 1976 nî: Kán-po͘-chē ê Âng-sek Khmer hoat-pò͘ sin ê hiàn-hoat, chiong kok-miâ kái chò Bîn-chú Kán-po͘-chē.
* 2007 nî: Tâi-oân Ko-sok Thih-lō͘ thong-chhia êng-ūn.

## Chhut-sì
* 1587 nî: Chhî Hâ-khek, Tiong-kok Bêng-tiâu tē-lí ha̍k-ka.
* 1592 nî: Shah Jahan, Mogul Tè-kok hông-tè.
* 1846 nî: Rudolf Eucken, Tek-kok bûn-ha̍k-ka, 1908 nî Nobel Bûn-ha̍k Chióng tit-chióng-jîn.
* 1928 nî: Walter Mondale, Bí-kok chèng-tī jîn-bu̍t, tē-42-jīm Bí-kok hù-chóng-thóng.
* 1938 nî: Juan Carlos 1-sè, chêng Se-pan-gâ kok-ông.
* 1941 nî: Kiong-kiā Chùn (), Ji̍t-pún tōng-ōe chhòng-chok-jîn.
* 1954 nî: Krasznahorkai László, Hông-gâ-lī bûn-ha̍k-ka, 2025 nî Nobel Bûn-ha̍k Chióng tit-chióng-jîn.
* 2000 nî: Chheng-bo̍k Iông-chhài (), Ji̍t-pún seng-iu.

## Kòe-sin
* 1066 nî: Edward Chhàm-hóe-chiá, Eng-lân kok-ông.
* 1655 nî: Kàu-hông Innocentius 10-sè, Lô-má kàu-hông.
* 1828 nî: Sió-lîm It-tê (), Ji̍t-pún si-jîn.
* 1933 nî: Calvin Coolidge，Bí-kok chèng-tī jîn-bu̍t, tē-34, 35-jīm Bí-kok chóng-thóng.
* 2007 nî: Gô͘ Pek-hok, Tâi-oân chhut-sin ê Ji̍t-pún khì-gia̍p-ka, bat hoat-bêng phàu-mī.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 11 ji̍t

## Cheh-ji̍t
* : Su-hoat-cheh
* : Jî-tông-cheh
* : Thoân-kiat-ji̍t

## Sū-kiāⁿ
* 630 nî: Muhammad kap i ê chi-chhî-chiá chiàm-niá Makka, Quraysh ka-cho̍k thâu-hâng.
* 947 nî: Liâu Thài-chong ji̍p-chhim Hiō Chìn, lo̍h-bóe Hiō Chìn bia̍t-bông.
* 1787 nî: William Herschel hoat-hiān Thian-ông-chheⁿ ê oē-chheⁿ Titania kap Oberon.
* 1851 nî: Âng Siù-choân toà-niá Pài Siōng-tè Hoē ê chi-chhî-chiá tī Kńg-sai Kim-chhiân (金田,tī kin-á-ji̍t Kùi-káng) hoat-tōng poān-loān, í-āu kiàn-li̍p Thài-pêng Thian-kok.
* 1920 nî: Tâi-oân ê Sin-bîn-hōe tī Ji̍t-pún Tang-kiaⁿ sêng-li̍p.
* 1923 nî: In-ūi Tek-kok bô-hoat-tō͘ chiàu *[[Versailles Tiâu-iok]]* ê kui-tēng poê-chhîⁿ, Hoat-kok kap Pe̍k-ní-gī chiàm-niá Tek-kok ê kang-gia̍p siâⁿ-chhī Ruhr.

## Chhut-sì
* 1973 nî – Hukatu Eri (Chhim-chin Hōe-lí, ), Ji̍t-pún ián-oân.
* 1945 nî – Christine Kaufmann, Tek-kok ián-oân.
* 1939 nî – Tiba Tetuya (Chhian-ia̍p Thiat-nî, ), Ji̍t-pún bān-ōe-ka.
* 1911 nî – Suzuki Zenkô (Lêng-bo̍k Siān-hēng, ), Ji̍t-pún siú-siòng.
* 1868 nî – Chhòa Goân-pôe, Tiong-kok kàu-io̍k-ka.
* 1842 nî – William James, Bí-kok tiat-ha̍k-ka.
* 1833 nî – Ī-him, Tāi-chheng Tè-kok chong-sek, chèng-tī jîn-bu̍t.
* 1757 nî (ia̍h 1755 nî) – Alexander Hamilton, Bí-kok Châi-chèng Pō͘-tiúⁿ.
* 1551 nî – Giovanni 1-sè Corner, Venezia ê Doge. 
* 1359 nî – Āu-Oân-iông Thian-hông (-), Ji̍t-pún Pak-tiâu tē-5-tāi thian-hông.
* 1322 nî – Kong-bêng Thian-hông (-), Ji̍t-pún Pak-tiâu tē-2-tāi thian-hông.
* 347 nî – Theodosius 1-sè, Lô-má Hông-tè.

## Kòe-sin
* 2009 nî – Hukuda Sigeo (Hok-tiân Hoân-hiông, ), Ji̍t-pún siat-kè-su, gē-su̍t-ka.
* 2005 nî – Kokubu Naoiti (Kok-hūn Ti̍t-it, ), Ji̍t-pún jîn-lūi-ha̍k, bîn-sio̍k-ha̍k-chiá.
* 1928 nî – Thomas Hardy, Eng-kok ê siáu-soat-ka kiam si-jîn.
* 1891 nî – Georges Eugène Haussmann, Hoat-kok Tē-jī Tè-kok sî-tāi kái-chō Pa-lí ê to͘-chhī kè-ōe-su.
* 937 nî – Tông Boa̍t-tè Lí Chiông-kho, Tiong-kok Ngó͘-tāi Si̍p-kok sî-tāi Hiō Tông tē-4-tāi hông-tè.
* 782 nî – Kong-jîn Thian-hông (-), Ji̍t-pún tē-49-tāi thian-hông.
* 705 nî – Kàu-hông Ioannes 6-sè, Lô-má kàu-hông.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 12 ji̍t

## Cheh-ji̍t
* : Chhu-seh chi Ji̍t
* : 
* : Kì-liām-ji̍t
* : 

## Sū-kiāⁿ
* 1554 nî: Bián-tiān kok-ông Bayinnaung tī Pegu kú-hêng tài-koan-sek.
* 1920 nî: Tiong-kok thêng-chí sú-iōng Hàn-bûn kà-chheh.
* 1932 nî: Hattie Wyatt Caraway chèng-sek chiū-jīm Bí-kok Hā-īⁿ gī-oân. I sī Bí-kok tâu ê cha-bó͘ hā-gī-oân.
* 1964 nî: Zanzibar Kek-bēng: John Okello thui-hoan Zanzibar ê sultan Jamshid bin Abdullah, kiàn-li̍p Zanzibar Jîn-bîn Kiōng-hô-kok.
* 1970 nî: C. Odumegwu Ojukwu léng-tō ê Biafra hiòng Nigeria tâu-hâng, Nigeria Loē-chiàn kiat-sok.
* 2005 nî: Au-chiu Gī-hōe thong-kòe Au-bêng Hiàn-hoat.

## Chhut-sì
* 1869 nî: Chiuⁿ Thài-iām, Tiong-kok su-sióng-ka.
* 1912 nî: Thâm Chú-hô, Tiong-hôa Bîn-kok bûn-ha̍k-ka.
* 1949 nî: Chhun-siōng Chhun-sū (), Ji̍t-pún chok-ka.
* 1960 nî: Chê Chîn, Tâi-oân koa-chhiú.
* 1964 nî: Jeff Bezos, Bí-kok khì-gia̍p-ka.
* 1967 nî: Chéng-siōng Hiông-giān (), Ji̍t-pún bàng-gà-ka.
* 1979 nî: Lí Pó-eng (), Hân-kok ián-oân.

## Kòe-sin
* 1519 nî: Maximilian 1-sè, Sîn-sèng Lô-má Tè-kok hông-tè.
* 1665 nî: Pierre de Fermat, Hoat-kok sò͘-ha̍k-ka, lu̍t-su.
* 1875 nî: Tông-tī Hông-tè, Tāi-chheng Té-kok hông-tè.
* 1896 nî: Lâu Bêng-thoân, Chheng-tiâu chèng-tī jîn-bu̍t, thâu-chi̍t-jīm Tâi-oân sûn-bú.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 14 ji̍t

## Cheh-ji̍t
* Julius Le̍k-hoat ê sin-nî
* 
* : Kok-kî-ji̍t
* : Ji̍t-kì chêng-jîn-cheh
* : -cheh
* : Kok-ka Sim-lîm Pó-hō͘ Ji̍t
* : Kek-bēng kah Chheng-liân Cheh
* : Chó͘-kok Hān-ōe-chiá Kì-liām-ji̍t

## Sū-kiāⁿ
* 1539 nî: Se-pan-gâ chiàm-niá Kó͘-pa.
* 1761 nî: Durrani Tè-kok kap Maratha Tè-kok ùi Ìn-tō͘ hoat-seng Tē-saⁿ-chhù Panipat Chiàn-tò͘.
* 1784 nî: Bí-kok To̍k-li̍p Chiàn-cheng chèng-sek kiat-sok.
* 1814 nî: Tē-la̍k Tông-bêng Chiàn-cheng: Liân-ha̍p Ông-kok, Tan-be̍h Lo̍k-ui kap Sūi-tián téng hong chhiam Kiel Tiâu-iok.
* 1953 nî: Josip Broz Tito tòng-soán Yugoslavia Siā-hoē-chú-gī Liân-pang Kiōng-hô-kok thâu ê chóng-thóng.
* 1968 nî: Í-tāi-lī hoat-seng Belice tē-tāng.
* 2004 nî: Gruzia gī-hōe thong-kòe hoat-àn kā kok-kî chū 3-sek-kî ōaⁿ-chò 5-ê .
* 2011 nî: Tunisia chóng-thóng Ben Ali in-ūi Ba̍k-nī-hoe Kek-bēng lo̍h-tâi.

## Chhut-sì
*1702 nî – Nakamikado Thian-hông, Ji̍t-pún Thian-hông. 1737 nî kòe-sin.
*1861 nî – Mehmed 6-sè, Osman Tè-kok ê Sultan. 1926 nî kòe-sin.
*1875 nî – Albert Schweitzer, Tek-kok sîn-ha̍k-ka, tiat-ha̍k-ka, 1952 nî Nobel Hô-pêng Chióng tit-chióng-jîn. 1965 nî kòe-sin.
*1905 nî – Hukuda Takeo (Hok-tiân Kiū-hu, ), Ji̍t-pún siú-siòng. 1995 nî kòe-sin.
*1925 nî – Misima Yukio (Sàm-tó Iû-kí-hu, ), Ji̍t-pún bûn-ha̍k-ka. 1970 nî kòe-sin.
*1926 nî – Ngô͘ Tiāu-lâm, Tiong-hôa Bîn-kok tap-chhùi-kó͘ ián-oân. 2018 nî kòe-sin.
*1932 nî – Bernard Huet, Hoat-kok kiàn-tio̍k-su. 2001 nî kòe-sin.
*1936 nî – So͘ Lâm-sêng, Tâi-oân chèng-tī-chiá. 2014 nî kòe-sin.
*1938 nî – Hosokawa Morihiro (Sè-chhoan Hō͘-hi, ), Ji̍t-pún siú-siòng. 
*1968 nî – Gō͘-pah, Tâi-oân koa-chhiú.
*1969 nî – Jason Bateman, Bí-kok ián-oân.
*1982 nî – Emma Lung, Ò-chiu ián-oân.
*1984 nî – Erick Aybar, Dominica Kiōng-hô-kok iá-kiû soán-chhiú.

## Kòe-sin
*1092 nî – Wratysław 2-sè, Pho-lân kok-ông. 1035 nî chhut-sì.
*1224 nî – Kim Soan-chong Oân-gân Sûn, Tiong-kok Kim-tiâu tē-8-tāi hông-tè. 1163 nî chhut-sì.
*1742 nî – Edmond Halley, Eng-lân Ông-kok thian-bûn-ha̍k-ka, sò͘-ha̍k-ka. 1656 nî chhut-sì.
*1867 nî – Jean-Auguste-Dominique Ingres, Hoat-kok ōe-ka. 1780 nî chhut-sì.
*1898 nî – Lewis Carroll, Eng-kok bûn-ha̍k-ka. 1832 nî chhut-sì.
*1943 nî – Hâm-gî Hông-tè, An-lâm kun-chú. 1871 nî chhut-sì.
*1944 nî – Noguti Tosiharu (Iá-khió Bín-tī, ), Tâi-oân koaⁿ-liâu. 1889 nî chhut-sì.
*1953 nî – Torii Ryûzô (Niáu-ki Liông-chōng, ), Ji̍t-pún jîn-lūi-ha̍k-ka. 1870 nî chhut-sì.
*1957 nî – Humphrey Bogart, Bí-kok ián-oân. 1899 nî chhut-sì.
*1978 nî – Kurt Gödel, Bí-kok sò͘-ha̍k-ka. 1906 nî chhut-sì.
*2025 nî – Niû Sió-liông, Hiong-káng ián-oân. 1948 nî chhut-sì.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí
1 goe̍h 15 ji̍t

## Cheh-ji̍t
* : Tiâu-sián-bûn Ji̍t
* : Io̍h-su-cheh
* : Si̍t-chhiū-cheh
* : Kàu-su-cheh
* : 
** Ûi-ki Kì-liām-ji̍t
** Martin Luther King Kì-liām-ji̍t
* , : Kun-jîn-cheh

## Sū-kiāⁿ
* 1559 nî: Elizabeth 1-sè tī Lûn-tun kí-hêng tài-koan-sek, chiâⁿ-chò Eng-lân Tudor Ông-tiâu ê siāng-bóe chi̍t-ê kun-chú.
* 1582 nî: Lō͘-se-a kā Livonia kah Ài-su-tê koah hō͘ Pho-lân.
* 1759 nî: Tāi-eng Phok-bu̍t-koán chèng-sek hiòng bîn-chiòng khai-hòng.
* 1892 nî: Ka-ná-tāi thé-io̍k kàu-su James Naismith hoat-bêng nâ-kiû.
* 1935 nî: Tiong-kiōng tī Bān-lí Tn̂g-cheng tiong-tô͘ khui-hōe, khak-tēng Mô͘ Te̍k-tong tī Tiong-kiōng lāi-té ê léng-tō tē-ūi.
* 1962 nî: Hi-lia̍p ê Makedonía hoat-hiān Derveni Papyrus, che sī Au-chiu hiān-chûn choè chá ê bûn-jī chhiú-kó.
* 1970 nî: Nigeria lāi-chiàn kiat-sok.
* 1971 nî: Ai-ki̍p ê Aswan Chúi-pà chèng-sek khé-iōng.
* 2001 nî: Wikipedia chèng-sek khí-chō.
* 2022 nî: Tonga ê Hunga Tonga-Hunga Haʻapai Hoé-soaⁿ po̍k-hoat.

## Chhut-sì
* Chiân 5 nî: Hàn Kong-bú-tè Lâu Siù, Tong Hàn khai-kok hông-tè.
* 1622 nî: Molière, Hoat-kok ê ke̍k-chok-ka kiam hì-kioh.
* 1897 nî: Chhî Chì-mô͘, Tiong-kok si-jîn, chok-ka.
* 1908 nî: Edward Teller, Bí-kok bu̍t-lí-ha̍k-ka.
* 1923 nî: Lí Teng-hui, Tâi-oân chèng-tī jîn-bu̍t, tē-7－9-jīm Tiong-hôa Bîn-kok chóng-thóng.
* 1929 nî: Martin Luther King, Bí-kok bo̍k-su kiam siā-hoē ūn-tōng-chiá.
* 1941 nî: Si Bêng-tek, Tâi-oân chèng-tī jîn-bu̍t, Bîn-chú Chìn-pō͘ Tóng tē-6-kài chú-se̍k.
* 1957 nî: Chhòa Ián-bêng, Tâi-oân khì-gia̍p-ka.
* 1979 nî: Chu Hàu-thian, Tâi-oân koa-chhiú kiam ián-oân.

## Kòe-sin
* 69 nî: Galba, Lô-má Tè-kok hông-tè.
* 936 nî: Raoul, Hoat-kok kok-ông.
* 1595 nî: Murad 3-sè, Osman Tè-kok tē-12-tāi so͘-tan-ông.
* 1988 nî: Seán MacBride, Ài-ní-lân chèng-tī jîn-bu̍t, 1976 nî Nobel Hô-pêng Chióng ti̍t-chióng-jîn.
* 2024 nî: Si Bêng-tek, Tâi-oân chèng-tī jîn-bu̍t, Bîn-chú Chìn-pō͘ Tóng tē-6-kài chú-se̍k.

## Gōa-pō͘ liân-kiat

Lūi-pia̍t:1 goe̍h
*
Lūi-pia̍t:Chi̍t tang ê ji̍t-chí